                
[image: image1.png]



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	         Bucureşti  02.06.2010
  PL-x 338/2010

	
	


AVIZ
asupra Proiectului de Lege privind modificare unor acte normative
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind modificarea unor acte normative, trimis cu adresa nr. PL x 338 din 20 mai 2010 şi înregistrată cu nr. 31/529 din 21 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din data de 17 mai 2010, cu respectarea prevederilor art. 76 alineatul (2) din Constituţia României, republicată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  2 iunie 2010.
Proiectul de lege are ca obiect de reglementare modificarea alin. (6) al art. 48 din Ordonanţa Guvernului nr. 42/2004 privind organizarea activităţii sanitar veterinare şi pentru siguranţa alimentelor, completarea art. 33 din Ordonanţa Guvernului nr. 42/1995 privind producţia de produse alimentare destinate comercializării, precum şi modificarea şi completarea art. 36 din Legea nr. 98/1994 privind stabilirea şi sancţionarea contravenţiilor la normele legale de igienă şi sănătate publică.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 18 din 11 ianuarie 2010 şi punctul de vedere al Guvernului transmis prin adresa nr. 611 din 08.03.2010, prin care nu susţine adoptarea iniţiativei legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât iniţiatorii proiectului de lege nu precizează sursele de finanţare necesare aplicării măsurilor propuse, încălcându-se astfel dispoziţia art. 138 alin. (5) din Constituţia României, republicată.
În raport de obiectul şi conţinutul reglementării,  proiectul de lege face parte din categoria legilor ordinare. 
PREŞEDINTE,                        


          SECRETAR,

                         Daniel BUDA              

